text: Concurs de postals de Nadal i pessebres de Begur. L'Ajuntament de Begur convoca els concursos de postals de Nadal i de pessebres, adreçats als joves del municipi. La proposta de postal, amb temàtica centrada en les festes nadalenques, s'haurà de presentar en format A4, en disposició horitzontal, si bé el procediment i les tècniques són lliures. Les propostes es poden lliurar fins al 26 de novembre en un sobre tancat amb el nom i dades de l'autor a l'Ajuntament. Per altra banda, per participar en el concurs de pessebres cal inscriure's al registre de l'Ajuntament entre el 26 de novembre i el 5 de desembre. En fer la inscripció, es facilitarà una superfície de treball perquè tots siguin iguals de grossos. Els pessebres s'hauran de muntar a la sala d'exposicions de les Escoles Velles del 10 al 12 de desembre. Més informació a l'Ajuntament de Begur, a comunicacio@begur.cat o al 638317445. Mostar més dates
  Dies 18/11-15/12
  II Premi Empordà de Novel·la. Aquest premi convocat per l'Ajuntament de la Bisbal d'Empordà està dotat amb 2.000 € pel guanyador. Els treballs han de ser inèdits, escrits en català, d'una extensió mínima de 200 pàgines, mecanografiats a doble espai, per una sola cara i no estar en procés d'edició ni poden haver estat mai premiats en altres concursos. Les obres es presentaran de manera anònima i han de ser trameses per correu electrònic a l'adreça premiempordanovel.la@gmail.com seguint el procediment següent: En l'apartat assumpte es farà constar el nom del premi; en el cos del missatge s'hi escriurà també el nom del premi, el títol de l'obra i, si escau, el pseudònim de l'autor; l'original que opti al premi s'adjuntarà a aquest missatge en format PDF, i finalment en un altre document adjunt, en format Word o PDF es faran constar les dades de l'autor (nom, cognoms, adreça, codi postal, localitat, telèfon i NIF). S'admetran totes les obres que arribin abans del dia 5 de gener del 2019. Més informació a l'Ajuntament de la Bisbal d'Empordà. Mostar més dates
  Dies 15/07-5/01
  Premi Humanitats Joaquim Palmada i Teixidor 2019. El Centre d'Estudis Comarcals de Banyoles convoca aquest premi per a treballs de recerca de batxillerat, amb l'objectiu d'estimular l'interès pels temes humanístics entre els estudiants dels instituts del Pla de l'Estany. Els treballs han de versar sobre la temàtica d'humanitats en tots els seus àmbits (ciències socials, geografia, història, filologia, filosofia, literatura, història de l'art, etc.) Cada centre de secundària pot presentar un màxim de quatre treballs que s'hauran de presentar en el curs 2018-2019. Per participar en el premi, cal omplir i enviar un formulari d'inscripció (accessible des de www.cecbanyoles.cat) juntament amb el treball abans del dilluns 25 de març del 2019. Més informació a la mateixa pàgina web esmentada. Mostar més dates